

Z A P I S N I K
 
17. sjednice Vijeća Mjesnog odbora Mlinovi,
održane u četvrtak 24. listopada 2022.
u MO Mlinovi, Jahorinska 5,
s početkom u 19.00 sati 
 

Nazočni  članovi Vijeća:
Sendi Numan, predsjednik Vijeća
Silva Vresk, potpredsjednica Vijeća
Gordan Vergles, član Vijeća
Marko Erdeljac, član Vijeća
Zlatko Domljan, član Vijeća
 
Sjednicu vodi Sendi Numan, predsjednik Vijeća
Zapisnik – Silva Vresk, potpredsjednica Vijeća
 
             Predsjednik Vijeća MO Mlinovi konstatira da je na sjednici prisutno 5 od 5 članova Vijeća.
             Potpredsjednica Vijeća MO Mlinovi snima sjednicu o čemu su nazočni obaviješteni. 
             Predsjednik Vijeća MO Mlinovi daje na glasanje zapisnik sa 16. sjednice koji je jednoglasno prihvaćen.
             Predsjednik Vijeća MO Mlinovi daje na glasanje predloženi dnevni red 17. sjednice koji je jednoglasno prihvaćen.  

DNEVNI RED:

1. [bookmark: _GoBack]Prijedlog Plana malih komunalnih akcija Mjesnog odbora Mlinovi za 2023.
2. Tekuća problematika 
3. Pitanja, prijedlozi i obavijesti


1) Prijedlog Plana malih komunalnih akcija Mjesnog odbora Mlinovi za 2023.

1.1. Planom malih komunalnih akcija na području Mjesnog odbora Mlinovi planirano je održavanje javnih zelenih površina (3.204 m2 uređenih javnih zelenih površina) u iznosu od 30.420,00 eura i redovito održavanje nerazvrstanih cesta (-redovito ljetno održavanje, -redovito održavanje u zimskim uvjetima, -asfalterski program) u iznosu od 26.670,00 eura, sveukupno 57.090,00 eura za 2023. godinu.

            Vijeće MO Mlinovi donosi jednoglasno zaključak da se asfalterski program za 2023. u planiranom iznosu od 18.669,00 eura utroši za nerealizirani planirani asfalterski program za 2022. i to kako slijedi:

- ulica Mlinovi od kč. broja 5 do 7A,
- ulica Mlinovi kod kč. broja 19 sa spojem kod Biokovskih stuba,
- ulica Mlinovi od kč. broja 59A do 63,
- ulica Mlinovi od kč. 105 do 109,
- ulica Mlinovi od kč. 113A do 125,
- ulica Mlinovi od Svetojanske do Jahorinske ulice.
        
1.2.VMO Mlinovi je zatražilo od Gradske četvrti povratnu informaciju i pojašnjenje u vezi iskazanih iznosa po mjesnim odborima u Gradskoj Četvrti Podsljeme. Naime, uočeno je da je od ukupnog iznosa od 598.000,00 eura planirano svega 57.090,00 eura (ili 10%) za MO Mlinovi i činjenica značajnog smanjenja iznosa u odnosu na plan za 2021. i 2022. kao i smanjenja iznosa po pitanju omjera MO Mlinovi u ukupnom iznosu na razini Gradske četvrti Podsljeme. Postavljeno je pitanje po kojem ključu je odlučeno koji iznos je pripada MO Mlinovi, odnosno ostalim MO. Zašto je iznos za MO Mlinovi najviše smanjen u odnosu na prethodne godine i u odnosu na ostale MO.

Gradska četvrt Podsljeme očitovala se mailom od 25.10.2022. u kojem pojašnjava način izračuna i raspodjele ukupnih sredstava Gradske Četvrti Podsljeme na pojedine MO.

VMO Mlinovi jednoglasno donosi zaključak kojim ne prihvaća predloženi plan raspodjele na razini Gradske četvrti Podsljeme i dodijeljeni iznos za MO Mlinovi kao postotni udjel u ukupnom planiranom iznosu.

1.3.Vezano uz redovito održavanje nerazvrstanih cesta VMO Mlinovi traži povratnu informaciju s točnim popisom koje su to sve nerazvrstane ceste na području Mlinova koje spadaju u redovito održavanje (za koje se dodatno ne naplaćuje čišćenje). Bez podataka s nazivima nerazvrstanih ulica u Mlinovima koje su na popisu za redovito održavanje VMO Mlinovi ne može usvojiti predloženi Plan.         

1.4.Vezano za materijale dobivene mailom na dan sjednice u 16:00 sati: - Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području grada Zagreba u 2023. i Program građenja komunalne infrastrukture na području grada Zagreba u 2023. Vijeće MO Mlinovi je glasalo na sljedeći način: 1 član ZA (Zlatko Domljan), 3 SUZDRŽANA (Sendi Numan, Silva Vresk i Gordan Vergles) i jedan član PROTIV (Marko Erdeljac).  

Sljedeći puta materijale o kojima je potrebno glasati predlažemo poslati uz poziv za sjednicu.


2) Tekuća problematika 

2.1. Predsjednik Vijeća izvještava da je problematika Alanskih stuba prijavljena Gradskoj četvrti.

2.2. Predsjednik Vijeća izvještava da su postavljeni stupići na cesti Mlinovi kod kč broja 120 te da treba još iscrtati pješački prijelaz.

2.3. Predsjednik Vijeća izvještava da će biti organizirano vađenje krvi dana 02. studenoga 2022. u prostorijama mjesne samouprave, Jahorinska 5.

2.4. Na znanje članovima Vijeća, dva su stanovnika Jahorinske ulice izrazila želju da se postave ležeći policajci.



3) Pitanja, prijedlozi i obavijesti

3.1. Vijećnik Marko Erdeljac traži slanje požurnice u vezi rješavanja problema sustava odvodnje oborinskih voda (kanalizacije) na području Mlinova (točka 2.6. prethodne 16. sjednice).

3.2. Potpredsjednica VMO Mlinovi postavlja pitanje u vezi ulične rasvjete u Zavižanskoj ulici kod kč broja 18 i 20 koji nije riješen još od vremena izgradnje zgrada. Prema dobivenoj informaciji stanovnice u tijeku su radovi na uličnoj rasvjeti. Postavlja se pitanje da li je moguće da se uz već postojeće radove (navodno za gradilište) riješi i traženo postavljanje novih rasvjetnih stupova za zgrade kod kč broja 18 i 20 obzirom da je potvrđeno da je postavljanje rasvjetnih stupova u planu.

Sjednica završena u 20:14 sati.

Klasa: 024-08/22-003/2032
Urbroj: 251-13-11-2/003-22-2
U Zagrebu, 24. listopada 2022.


                 Zapisnik sastavila:
	Silva Vresk, potpredsjednica Vijeća   
                                                                                
	    







                                                                                                               Predsjednik Vijeća
Mjesnog odbora Mlinovi
                                                                                                            Sendi Numan





